text: Млад мъж е прострелян смъртоносно в Сливен — Радио и ТВ 999 новини от България и света, слушайте ни и онлайн по РАДИО 999
  Добавено на: 23.01.2022 12:56
  Снимки: Сливенинфо
  Сигнал за тежкия инцидент е получен снощи в полицията в Сливен, малко след 22 часа, научи 999. Незабавно към мястото са насочени полицейски екипи и екип на Спешна помощ. По първоначални данни, 43-годишен собственик на законно притежаван боен пистолет доброволно го предоставил на 37-годишен мъж, който произвел няколко изстрела. С единия от тях е прострелял по непредпазливост 26-годишен мъж от с. Мокрен, общ. Котел. При направения оглед на място е установено, че огнестрелната рана се оказала фатална за пострадалия младеж. Собственикът на оръжието и извършителят на престъплението са задържани с полицейска мярка до 24 часа. По случая е образувано досъдебно производство. Работа по изясняване на всички факти и обстоятелства, довели до смъртта на младия мъж , продължава под наблюдението на прокуратурата.